Абгрунтаванасць праблемы і патрэбаў. Праектная прапанова выглядае больш пераканаўча, калі заяўнік абапіраецца на дадзеныя, якія даказваюць наяўнасць грамадскага інтарэсу ці праблемы. У якасці абгрунтавання можна выкарыстоўваць, напрыклад, вынікі апытання мясцовых жыхароў (суседзяў), артыкулы з СМІ, афіцыйныя статыстычныя дадзеныя, даследаванні незалежных цэнтраў і т.т.